Trabalhs de condicionament dera rota ath tuc deth Montlude des de Vilamòs

Eth Conselh Generau d’Aran e er Ajuntament de Vilamòs, an començat es trabalhs de condicionament dera rota deth Tuc deth Montlude des de Vilamòs. Es trabalhs consistissen en eth desbrossament e marcatge deth camin, entà posterioraments installar panèus de senhalizacion dera rota que gesserà de Vilamòs enquiath cim deth Tuc deth Montlude.

Eth Conselh Generau d’Aran, amassa damb es ajuntaments de Les, Bossòst, Canejan, Arres e Vilamòs, impulsen aguest projècte entà potenciar eth Tuc deth Montlude de 2.518m, coma un referent de nauta montanha entàs terçons d’Irissa e Quate Lòcs e optimizar es sòns valors naturaus. Aguest hèt, hè eth projècte fòrça atractiu ja qu’era rota d’accès e descenuda pòt èster desparièra damb finau tostemp en un des cinc pòbles.

Eth conselhèr de Territòri, José Antonio Boya, demanèc era implicacion des ajuntaments entà que participen, amassa damb eth Conselh Generau d’Aran, ena neteja des camins tradicionaus entà facilitar er accès ara rota des des pòbles respectius

Info e fotos: Conselh Generau d’Aran

The post Trabalhs de condicionament dera rota ath tuc deth Montlude des de Vilamòs appeared first on Aran Noticies - Noticias de la Val d'Aran, Vielha y Baqueira y Pirineos.